钦定古今图书集成/理学汇编/学行典/第200卷 > 冯有经
## 钦定古今图书集成/理学汇编/学行典/第200卷 > 冯有经

按《宁波府志》：“冯有经，字正之，家于直隶之宝坻。万历
己丑进士，选庶吉士，屡迁庶子兼侍读，以病告休。少
孤，事寡母刘氏以孝闻。虽在华膴，见母稍不愉，辄长
跪以请，候母色霁方起。又痛父首丘未遂，母苦节未
彰，至是奉父榇及母南还营父葬。事毕，旋请于朝廷，
建坊表母节。及卒，朝廷念讲读劳，祭赠如制。”